pythainlp/thai-wiki-dataset-v4 huggingface dataset:
พระเจ้าชัยวีรวรมัน

พระเจ้าชัยวีรวรมัน (อักษรโรมัน: Jayaviravarman สวรรคต ค.ศ. 1010) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1002 – 1010 เป็นพระอนุชาของพระเจ้าอุทัยทิตยวรมันที่ 1
พระราชประวัติ.
พระเจ้าชยวีรวรมัน เป็นพระอนุชาของพระเจ้าอุทัยทิตยวรมันที่ 1 (ឧទ័យទិត្យវរ្ម័នទី១) พระมหากษัตริย์แห่งอาณาจักรพระนคร พระองค์ทรงครองราชสมบัติต่อจากพระเชษฐาและทำสงครามเพื่ออ้างสิทธิ์ในราชบัลลังก์กับ พระเจ้าสุริยวรมันที่ 1 ที่ยกกองทัพมาทำสงครามเพื่อชิงราชสมบัติจาก พระเจ้าอุทัยทิตยวรมันที่ 1 เมื่อพระเชษฐาสวรรคตพระรัชทายาทคือชยวีรวรมันจึงเสด็จขึ้นครองราชบัลลังก์ต่อจากพระเชษฐาและทำสงครามเพื่อปกป้องราชบัลลังก์กับพระเจ้าสุริยวรมันที่ 1 ที่ทรงอ้างสิทธิ์ในราชบัลลังก์เขมรทางพระราชมารดา พระเจ้าสุริยวรมันที่ 1 ทรงพ่ายแพ้และยกทัพกลับเมืองละโว้ ในอีก 4 ปีต่อมาจึงทรงยกทัพกลับมาอีกครั้งพระเจ้าชยวีรวรมันทรงเสด็จออกรับศึกทรงพ่ายแพ้และสิ้นพระชนม์ในสนามรบในปี ค.ศ. 1010 พระเจ้าสุริยวรมันที่ 1 จึงเสด็จขึ้นครองราชสมบัติเป็นพระมหากษัตริย์พระนคร
เทศบาลตำบลกมลาไสย

เทศบาลตำบลกมลาไสย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 4–5, 7, 11–12, 15 และบางส่วนของหมู่ที่ 14 ของตำบลกมลาไสย กับพื้นที่บางส่วนของหมู่ที่ 1–3, 5 ของตำบลหลักเมือง ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลกมลาไสยซึ่งจัดตั้งขึ้นใน พ.ศ. 2498 และเป็นสุขาภิบาลแห่งแรกของจังหวัด ใน พ.ศ. 2517 ทางราชการได้จัดตั้งตำบลหลักเมืองขึ้นโดยแยกการปกครองบางส่วนจากตำบลกมลาไสย ทำให้สุขาภิบาลครอบคลุมพื้นที่บางส่วนของตำบลหลักเมืองด้วย ต่อมาใน พ.ศ. 2536 ได้ขยายเขตสุขาภิบาลโดยเพิ่มจากเดิมที่ครอบคลุมเพียงบางส่วนของตำบล ซึ่งนับเป็นเขตเทศบาลที่ยึดถืออยู่ในปัจจุบัน และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 9,816 คน
พื้นที่เทศบาลตำบลกมลาไสยเป็นชุมชนที่อาศัยอยู่ในบริเวณศูนย์ราชการต่าง ๆ ของอำเภอกมลาไสย อยู่ห่างจากศาลากลางจังหวัดกาฬสินธุ์ประมาณ 17.6 กิโลเมตร และห่างจากกรุงเทพมหานครประมาณ 514 กิโลเมตร ด้านเหนือของเขตเทศบาลมีลำปาวไหลผ่านเป็นแหล่งน้ำสำคัญและเป็นเส้นแบ่งเขตเทศบาล มีพื้นที่รับผิดชอบทั้งหมด 15.02 ตารางกิโลเมตรหรือคิดเป็น 9,387.5 ไร่
รูปปั้นเหมาเจ๋อตงชิงเหนียน

รูปปั้นเหมาเจ๋อตงชิงเหนียน  หรือ เหมาเจ๋อตงวัยเยาว์  เป็นประติมากรรมรูปปั้นศีรษะของเหมา เจ๋อตง ตั้งอยู่บนเกาะจู๋จึโจว นครฉางชา มณฑลหูหนาน มีความสูง รัฐบาลประชาชนมณฑลหูหนานเริ่มโครงการก่อสร้างในปี 2007 และสร้างเสร็จในปี 2009 โดยใช้หินแกรนิตจำนวนกว่า 800 ตันจากมณฑลฝูเจี้ยน รูปปั้นนี้แสดงให้เห็นถึงเหมา เจ๋อตงในวัยเยาว์พร้อมผมยาวสยายพัดไปกับสายลม ซึ่งสร้างความตื่นตาตื่นใจในบรรดาชาวจีนอย่างมาก
เทศบาลตำบลธัญญา

เทศบาลตำบลธัญญา เป็นเทศบาลตำบลซึ่งมีอาณาเขตครอบคลุมทั้งหมดของหมู่ 4 และพื้นที่บางส่วนของหมู่ที่ 1–3, 9, 12–14 ของตำบลธัญญา ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลธัญญาที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,348 คน
พื้นที่เทศบาลตำบลธัญญาตั้งอยู่ทางทิศใต้ของอำเภอกมลาไสย อยู่ห่างจากที่ว่าการอำเภอกมลาไสยประมาณ 8.4 กิโลเมตร ศาลากลางจังหวัดกาฬสินธุ์ประมาณ 25 กิโลเมตร อยู่ห่างจากกรุงเทพมหานครประมาณ 515 กิโลเมตร มีพื้นที่รับผิดชอบ 9.00 ตารางกิโลเมตร หรือคิดเป็นพื้นที่ประมาณ 5,625.00 ไร่ ชุมชนหนาแน่นบริเวณทางแยกบ้านบ่อซึ่งมีทางหลวงแผ่นดินสองสายตัดผ่าน คือ ทางหลวงแผ่นดินหมายเลข 214 (กาฬสินธุ์–ช่องจอม) และทางหลวงแผ่นดินหมายเลข 2116 (ยางตลาด–ดอนตาล) เป็นย่านการค้าขายและเป็นย่านชุมชนหนาแน่นตลอดสองข้างทาง มีผู้ประกอบการค้าขายประมาณ 20% ของประชากรในเขตเทศบาลตำบลธัญญา
ฐัค

ธักกี  เป็นคำเรียกการกระทำการ ธัก (อันธพาล) เป็นอดีตกลุ่มอาชญากรผู้ก่อการโจรกรรมและฆาตกรรมที่ทำงานกันอย่างเป็นระบบ คำว่า "thug" ในภาษาอังกฤษมีที่มาจากภาษาฮินดี ฐัค (เทวนาครี: ठग, ṭhag) ซึ่งแปลว่า 'นักต้มตุ๋น' หรือ 'คนโกง' ซึ่งเกี่ยวพันกับคำกริยา "ฐัคนะ" (thugna; 'หลอกลวง') จากภาษาสันสกฤต "สฐค" (स्थग ("sthaga"; 'ฉลาดแกมโกง, กะล่อน, ฉ้อโกง') และ "สฐคติ" (स्थगति ("sthagati"; 'ผู้ปิดบัง')
เข้าใจกันว่าฐัคเดินทางไปมากันเป็นกลุ่มทั่วอนุทวีปอินเดีย และมีหลายเรื่องเล่าเกี่ยวกับที่มาของกลุ่ม อย่างไรก็ตาม ไม่มีเรื่องไหนที่มีหลักฐานมากพอ หนึ่งในงานเขียนที่บันทึกโดยดี. เอฟ. มัคลอยด์ ระบุว่าฐัคมีต้นกำเนิดมาจากชนเผ่ามุสลิมซึ่งหลบหนีออกจากเดลีหลังไปฆาตกรรมแพทย์คนหนึ่ง อีกเรื่องเล่าระบุว่าฐัคมีที่มาจากตระกูลมุสลิมที่ตัองหลบหนีหลังฆาตกรรมทาสคนโปรดของจักรพรรดิอักบัร ความเชื่อนี้ยังเชื่อว่าต่อมาฐัคแพร่กระจายจากมุสลิมสู่ชาวฮินดู ส่วนตามธรรมเนียมของฐัคเอง เชื่อว่าพวกตนสืบเชื้อสายมาจากกันชรหรืออดีตเจ้าพนักงานในค่ายทหารของจักรวรรดิโมกุล ในขณะที่บางส่วนเชื่อว่าฐัคเกิดจากการที่บริติชเข้าปกครองอินเดียแล้วสลายกองทัพของรัฐท้องถิ่นเดิม
มีการระบุว่าฐัคก่อการโดยปล้นสะดม, หลอกลวง และแขวนคอเหยื่อตามทางหลวง โดยการเข้าร่วมและหลอกลวงผู้เดินทางไปตามเส้นทาง สร้างความไว้เนื้อเชื่อใจและถือโอกาสฆาตกรรมโดยใช้เชือกหรือผ้า จากนั้นจึงขโมยและฝังเหยื่อ ในอินเดียใต้จึงนิยมเรียกฐัคว่าเป็นพวก "ผันสิคร" (Phansigar; "ผู้ใช้บ่วงเชือก") ฐัคเป็นเป้าหมายในการกำจัดโดยรัฐบาลอังกฤษเจ้าอาณานิคมอินเดียในทศวรรษ 1830 ภายใต้เสนาบดี ลอร์ดวิลเลียม บินทิงค์ และ วิลเลียม เฮนรี สลีมาน
ในแวดวงวิชาการร่วมสมัยเริ่มมีการตั้งข้อสงสัยเกี่ยวกับการมีอยู่ของ "ธักกี" ในอดีต และนักประวัติศาสตร์จำนวนมากสรุปว่าคำว่า "ธักกี" เป็นสิ่งที่ประดิษฐ์ขึ้นโดยรัฐบาลอังกฤษเจ้าอาณานิคมในเวลานั้น
เทศบาลตำบลหลักเมือง (จังหวัดกาฬสินธุ์)

เทศบาลตำบลหลักเมือง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 4, 6–14 และครอบคลุมพื้นที่บางส่วนของหมู่ที่ 1–3, 5 ของตำบลหลักเมือง (เฉพาะนอกเขตเทศบาลตำบลกมลาไสย) ในอำเภอกมลาไสย จังหวัดกาฬสินธุ์ เดิมมีฐานะเป็นสภาตำบลหลักเมืองใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลหลักเมืองในวันที่ 25 ธันวาคม พ.ศ. 2539 และยกฐานะเป็นเทศบาลตำบลหลักเมือง ในวันที่ 6 กันยายน พ.ศ. 2556 ปัจจุบันในเขตเทศบาลตำบลหลักเมืองมีประชากร 5,913 คน
พื้นที่เทศบาลตำบลหลักเมืองประกอบไปด้วย 14 หมู่บ้านในตำบลหลักเมือง แบ่งเป็นครอบคลุมเต็มพื้นที่ 10 หมู่บ้าน ได้แก่ พื้นที่หมู่ที่ 4 และ 14 บ้านบึงไฮ; หมู่ที่ 6 บ้านเล้า; หมู่ที่ 7 และ 13 บ้านลาด; หมู่ที่ 8 และ 12 บ้านหัวขวา; หมู่ที่ 9 บ้านสว่าง; หมู่ที่ 10 บ้านบึง; หมู่ที่ 11 บ้านหัวหนอง และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 บ้านในเมือง; หมู่ที่ 2 บ้านคุ้มใต้; หมู่ที่ 3 บ้านกุดกว้าง; หมู่ที่ 5 บ้านโนนสว่าง ซึ่งบางส่วนอยู่ในพื้นที่เทศบาลตำบลกมลาไสย มีพื้นที่รับผิดชอบ 38.22 ตารางกิโลเมตร หรือคิดเป็นพื้นที่ 23,887.5 ไร่
รถถังเบา ไทป์ 95 ฮาโกะ

ไทป์ 95 ฮาโกะ (九五式軽戦車 ハ号, "kyūgo-shiki kei-sensha Ha-Gō") เป็นรถถังเบาที่จักรวรรดิญี่ปุ่นใช้ในช่วงสงครามจีน–ญี่ปุ่นครั้งที่สอง ในยุทธการที่ฮาลฮิน กอลซึ่งต่อกรกับสหภาพโซเวียต และในสงครามโลกครั้งที่สอง โดยได้ประจำการในกองทัพของจักรวรรดิญี่ปุ่น, แมนจู, ไทย, สาธารณรัฐจีน, สาธารณรัฐประชาชนจีน และสาธารณรัฐฝรั่งเศสที่ 4
พระเจ้าอุทัยทิตยวรมันที่ 1

พระเจ้าอุทัยทิตยวรมันที่ 1 (อักษรโรมัน: Udayadityavarman I; สวรรคต 
ค.ศ. 1002) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1001 – 1002 เป็นพระเชษฐาของพระเจ้าชยวีรวรมัน เป็นพระราชนัดดาของพระเจ้าชัยวรมันที่ 5 เป็นพระราชปนัดดาของพระเจ้าราเชนทรวรมันที่ 2
พระองค์ทำสงครามกับ พระเจ้าสุริยวรมันที่ 1 พระองค์เป็นพระราชนัดดาในพระเจ้าอินทรวรมันที่ 1 กับนางมเหนทเทวี (มเหสีองค์หนึ่งที่มีเชื้อสายอาณาจักรเจนละ) 
เพื่อชิงราชบัลลังก์เขมร พระเจ้าอุทัยทิตยวรมันที่ 1 สวรรคตระหว่างสงคราม พระอนุชาของพระเจ้าอุทัยทิตยวรมันที่ 1 คือ พระเจ้าชยวีรวรมัน ขึ้นสืบราชบัลลังก์เป็นพระมหากษัตริย์แห่งจักรวรรดิเขมร ทรงทำสงครามเพื่อปกป้องราชบัลลังก์ พระเจ้าสุริยวรมันที่ 1 พ่ายแพ้และยกทัพกลับละโว้ อีก 4 ปีต่อมาทรงยกทัพกลับมาอีกครั้ง พระเจ้าชยวีรวรมันทรงออกรับศึกและสิ้นพระชนม์ในสนามรบ
ภาวะไม่มีแกมมาโกลบูลินในเลือดที่ถ่ายทอดทางโครโมโซมเพศ

ไม่มีแกมมาโกลบูลินในเลือดที่ถ่ายทอดทางโครโมโซม X (XLA) หรือ ไม่มีแกมมาโกลบูลินในเลือดที่ถ่ายทอดทางโครโมโซมเพศ  หรือ ไม่มีแกมมาโกลบูลินในเลือดแบบบรูตัน  เป็นโรคทางพันธุกรรมที่พบยาก ค้นพบครั้งแรกในปี 1952 โรคส่งผลให้ภูมิคุ้มกันของผู้ป่วยบกพร่องในการต่อสู้กับการติดเชื้อ โรคนี้เป็นภาวะไม่มีแกมมาโกลบูลินในเลือดชนิดถ่ายทอดทางโครโมโซม X จึงเป็นโรคที่พบได้มากในผู้ชาย ผู้ที่ป่วยด้วย XLA พบว่ากระบวนการสร้างเม็ดเลือดขาวไม่มีการผลิตบีเซลล์ที่โตเต็มวัย ส่งผลให้เกิดแกมมาโกลบูลินต่ำหรือไม่มีเลย แกมมาโกลบูลินนี้รสมถึงแอนติบอดี ปกติแล้ว บีเซลล์เป็นส่วนหนึ่งของระบบภูมิคุ้มกันที่ผลิตแอนติบอดี (อิมมูโนโกลบูลิน) ซึ่งช่วยป้องกันร่างกายจากการติดเชื้อผ่านภูมิคุ้มกันแบบฮิวเมอรอล ผู้ป่วย XLA ที่ไม่ได้รับการรักษาจะมีแนวโน้มสูงที่จะติดเชื้อที่รุนแรงและอาจถึงชีวิต 
โรคเกิดจากการมิวเทชั่นที่ยีนบรูตันไทโรซีนไคเนส (Btk) นำไปสู่การขัดขวางการพัฒนาของบีเซลล์ จากระยะพรีบีเซลล์เข้าสู่บีเซลล์ที่ยังไม่เจริญ ฉะนั้นจึงลดการผลิตอิมมูโนโกลบูลินในเลือด ผู้ป่วยมักมาพบแพทย์ในวัยเด็กด้วยการติดเชื้อซ้ำ ๆ โดยเฉพาะจากแบคทีเรียมีแคปซูลหุ้ม ชนิดนอกเซลล์ XLA เป็นโรคที่มีความชุกต่ำ สามารถพบได้ในทารกเกิดใหม่ 1 ใน 200,000 คน และอยู่ที่ 1 ต่อ 100,000 ในทารกเกิดใหม่เพศชาย โดยไม่มีพรีดิสพอซิชั่นในทางชาติพันธุ์ 
การรักษา XLA ใช้การถ่ายออนติบอดีเข้าร่างกายผู้ป่วย การรักษาด้วยแกมมาโกลบูลินนี้ไม่สามารถกู้คืนบีเซลล์ได้ แต่เพียงพอที่จะลดความรุนแรงของโรคและโอกาสติดเชื้อผ่านการให้ภูมิคุ้มกันรับมาจากแอนติบอดีที่ได้รับจากภายนอกร่างกาย
มิวเทชั่นที่ก่อโรค XLA อยู่บนโครโมโซม X (Xq21.3-q22) บนตำแหน่งยีนตัวเดียวที่ค้นพบในปี 1993 XLA มีการอธิบายไว้ครั้งแรกโดยออกเดิน บรูตัน ในงานวิจัยชิ้นสำคัญที่เผยแพร่ในปี 1952 อธิบายกรณีเด็กชายที่ไม่สามารพัฒนาภูมิคุ้มกันเพื่อรับมือกัยโรคติดเชื้อที่พบได้ทั่วไปในวัยเด็ก
อิทธิพัทธ์ ฐานิตย์

อิทธิพัทธ์ ฐานิตย์ (เกิด 4 สิงหาคม พ.ศ. 2538) ชื่อเล่น ก็อต เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
อิทธิพัทธ์ เกิดเมื่อวันที่ 4 สิงหาคม พ.ศ. 2538 ที่ จังหวัดสมุทรปราการ ประเทศไทย มีน้องสาวชื่อ เกด พัทร์ธีรา ฐานิตย์ จบการศึกษาระดับปริญญาตรีจาก คณะนิเทศศาสตร์ มหาวิทยาลัยอัสสัมชัญ เขามีแบรนด์เสื้อผ้าของตัวเองชื่อว่า XXG store 
ชีวิตส่วนตัวคบหากับ ริชชี่-อรเณศ ดีคาบาเลส นักแสดงและอดีตนักแบดมินตันที่พบรักจากการแสดงละคร ซ่อนเงารัก
เซ็กส์ (เพลงเดอะไนน์ทีนเซเวนตีไฟฟ์)

"เซ็กส์"  เป็นเพลงของวงดนตรีอังกฤษ เดอะไนน์ทีนเซเวนตีไฟฟ์ จากเอกซ์เทนเดดเพลย์ชุดที่สองของพวกเขาในชื่อเดียวกัน (2012) และสตูดิโออัลบัมเปิดตัวที่มีชื่อเดียวกับวง (2013) เพลงเขียนโดยสมาชิกวง จอร์จ แดเนียล, แมทธิว เฮลี, แอดัม ฮันน์ และรอสส์ แมกดอนัลด์ ซึ่งได้ผลิตเพลงเวอร์ชันอีพีร่วมกับไมเคิล และรอเบิร์ต โคลส์ ในขณะที่ ไมก์ ครอสซีย์ ร่วมผลิตเพิ่มเติมด้วย เวอร์ชันอัลบัม ผลิตโดยครอสซีย์และเดอะไนน์ทีนเซเวนตีไฟฟ์ ออกจำหน่ายเป็นซิงเกิลนำเมื่อวันที่ 23 สิงหาคม 2013 ผ่านสังกัดเดอร์ตีฮิต, โพลีดอร์ และวาแกรนต์
ในด้านดนตรี "เซ็กส์" เป็นเพลงแนวอินดีร็อก, อินดีป็อป และอีโมที่มีองค์ประกอบของบริตป็อป, พาวเวอร์ป็อป และป็อปพังก์ บอกเล่าประเด็นเกี่ยวกับการร่วมเพศและความสัมพันธ์ที่จงรักภักดี เนื้อร้องแสดงถึงอารมณ์รุนแรงภายในของวัยรุ่น ความต้องการทางเพศ และการนอกใจ หลังถูกปล่อยออกมา เพลงได้รับคำวิจารณ์ในเชิงบวกจากนักวิจารณ์ดนตรีร่วมสมัย ขึ้นถึงอันดับที่ 34 บนชาร์ตซิงเกิลแห่งสหราชอาณาจักร และอันดับที่ 35 บนชาร์ต "บิลบอร์ด" ออลเทอร์นาทิฟแอร์เพลย์
ดวงใจในมนตรา

ดวงใจในมนตรา เป็นละครโทรทัศน์ไทยแนวพีเรียด-โรแมนติก-ดรามา ที่สร้างจากบทประพันธ์ของแพรณัฐ ผลิตโดย บรอดคาซท์ ไทย เทเลวิชั่น จากการกำกับของ ใหม่-ภวัต พนังคศิริ และ ษรัณยู จิราลักษม์ นำแสดงโดย ภาคิน คำวิลัยศักดิ์, ณัฏฐณิชา ดังวัธนาวณิชย์, ปีเตอร์ คอร์ป ไดเรนดัล, กัญญ์ณรัณ วงศ์ขจรไกล และ ชัยพล จูเลียน พูพาร์ต ออกอากาศทางช่อง 3 เอชดี ทุกวันพุธและพฤหัสบดี ตั้งแต่วันที่ 27 มกราคม พ.ศ. 2564 ถึง 18 มีนาคม พ.ศ. 2564
งานสร้าง.
ละครเรื่อง ดวงใจในมนตรา ได้จัดพิธีบวงสรวงละครเมื่อวันจันทร์ที่ 29 ตุลาคม พ.ศ. 2561 จากนั้นได้จัดการลองเสื้อผ้าของนักแสดงในส่วนของพาร์ทอดีตเมื่อวันพฤหัสบดีที่ 12 กุมภาพันธ์ พ.ศ. 2563 หลังจากถ่ายทำไปบางส่วนแล้ว
โรงเรียนอนุบาลปาย (เวียงใต้)

โรงเรียนอนุบาลปาย (เวียงใต้) (อักษรย่อ: อว.) เป็นโรงเรียนปฐมวัย-ประถมศึกษา ประเภทโรงเรียนรัฐบาล ก่อตั้งเมื่อปี พ.ศ. 2464 ในพื้นที่ อำเภอปาย จังหวัดแม่ฮ่องสอน
ประวัติสถานศึกษา.
เปิดสอนตั้งแต่ระดับก่อนประถมศึกษา ถึงระดับมัธยมศึกษาตอนต้น มีเนื้อที่ 21 ไร่ 1 งาน 42 ตารางวา ก่อตั้งขึ้นเมื่อ 5 มิถุนายน พ.ศ. 2464 นายอำเภอสมัยนั้นเป็นผู้ก่อตั้ง โดยอาศัยศาลาวัดหลวงเป็นสถานที่เรียน มีจำนวนนักเรียนชายหญิงรวม 50 คน โดยมี "นายหมา" เป็นครูสอนเพียงคนเดียว
รายนามบุคคลสำคัญ.
ตามลำดับวาระตำแหน่ง
<templatestyles src="Div col/styles.css"/>
รายนามบุคคลสำคัญ ที่สร้างชื่อเสียงให้กับสถาบันการศึกษา.
ปี พ.ศ. 2564.
<templatestyles src="Div col/styles.css"/>
บูรณะมันวุ่นวาย ขายชาติเลยแล้วกัน!

บูรณะมันวุ่นวาย ขายชาติเลยแล้วกัน! (; โรมาจิ: "Tensai Ōji no Akaji Kokka Saisei Jutsu ~Sō da, Baikoku Shiyō~") เป็นซีรีส์ไลต์โนเวลญี่ปุ่น เขียนโดยโทรุ โทบะ และวาดภาพประกอบโดย ฟาลมาโระ ตีพิมพ์โดยสำนักพิมพ์ SB Creative ตั้งแต่เดือนพฤษภาคม พ.ศ. 2561 โดยเป็นหนังสือในเครือ GA Bunko ปัจจุบันวางจำหน่ายถึงเล่มที่ 10 ได้รับการดัดแปลงเป็นมังงะ วาดภาพโดย เอมูดะ เผยแพร่ออนไลน์ตั้งแต่เดือนตุลาคม พ.ศ. 2562 ทางนิตยสารมังงะออนไลน์ "Manga UP!" ของบริษัทสแควร์เอนิกซ์ และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 4 ไลต์โนเวลและมังงะมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์สร้างโดยสตูดิโอ Yokohama Animation Laboratory ออกอากาศตั้งแต่เดือนมกราคมถึงมีนาคม พ.ศ. 2565
เรื่องย่อ.
เรื่องราวของเจ้าชายเวน ซาเลมา อาร์บาเลสต์ แห่งราชอาณาจักรนาตราที่เป็นประเทศเล็ก ๆ และไม่มีอะไรเลยตั้งแต่ทรัพย์สิน, ทรัพยากร หรือแม้แต่กำลังพล ทำให้เจ้าชายไม่สามารถแก้ไขอะไรได้เลย ซึ่งเมื่อเห็นดังนั้นเจ้าชายก็เลยคิดการณ์ใหญ่ว่า ในเมื่อทำอะไรไม่ได้แล้ว ก็ขายชาติไปเลยแล้วกัน!
ให้เสียงโดย: โซมะ ไซโต (ญี่ปุ่น)
ให้เสียงโดย: ริเอะ ทากาฮาชิ (ญี่ปุ่น)
ให้เสียงโดย: ซายากะ เซ็มบงงิ (ญี่ปุ่น)
ให้เสียงโดย: ยูกิ ซากากิฮาระ (ญี่ปุ่น)
ให้เสียงโดย: Nao Tōyama (ญี่ปุ่น)
ให้เสียงโดย: Yōko Hikasa (ญี่ปุ่น)
ให้เสียงโดย: Akio Ōtsuka (ญี่ปุ่น)
ให้เสียงโดย: Rie Kugimiya (ญี่ปุ่น)
ให้เสียงโดย: ยุกิ นากาชิมะ (ญี่ปุ่น)
ให้เสียงโดย: Takayuki Sugo (ญี่ปุ่น)
ให้เสียงโดย: Daiki Hamano (ญี่ปุ่น)
ให้เสียงโดย: Mamiko Noto (ญี่ปุ่น)
ให้เสียงโดย: Ryūichi Kijima (ญี่ปุ่น)
ให้เสียงโดย: Kenichirō Matsuda (ญี่ปุ่น)
ให้เสียงโดย: Kengo Kawanishi (ญี่ปุ่น)
โซระโซระ

โซระโซระ  เป็นกลุ่มศิลปินไอดอลในประเทศไทยจากค่าย แคตโซลูต (catsolute) ออกแสดงครั้งแรกในงานลอยกระทงไอดอลเฟสต์ 2021 (Loy Krathong IDOL FEST! 2021) เมื่อวันที่ 21 พฤศจิกายน พ.ศ. 2564 ที่ศูนย์การค้า ดองกิ มอลล์ ทองหล่อ โดยมีคอนเซ็ปต์ของวงว่า "ตัวแทนของท้องฟ้าในทุกฤดูกาล" มีเพลงที่ใช้เปิดตัวคือเพลง "สักครั้งที่ได้บอกเธอ (Misoushin No Omoi)" และมีสมาชิกวงในวันออกแสดงครั้งแรกอยู่ 8 คน
วงโซระโซระเปิดตัวอย่างเป็นทางการในวันที่ 11 และ 12 ธันวาคม พ.ศ. 2564 ที่ศูนย์การค้าแฟชั่นไอส์แลนด์ มีชื่องานเปิดตัวว่า โซระโซระเดบิวต์สเตจรีชฟอร์เดอะสกาย(Sora! Sora! Debut stage : Reach for the sky)
วงโซระโซระได้มีโอกาสไปแสดงในงานไทยเฟสติวัลโตเกียว(Thai Festival Tokyo)ที่กรุงโตเกียวประเทศญี่ปุ่นในวันที่ 20 พฤษภาคม 2566 และได้มีการแสดงเพลงในซิงเกิลที่ 7 มีชื่อเพลงว่า "หากเธอลองแหงนมองขึ้นจากตรงนี้ไปยังบนฟ้า" เป็นครั้งแรก
วัดนาจลอง

วัดนาจลอง [นา-จะ-ลอง] เป็นวัดประจำหมู่บ้านนาจลอง ตำบลแม่นาเติง อำเภอปาย จังหวัดแม่ฮ่องสอน ก่อตั้งเมื่อปี พ.ศ. 2467 มีที่ดินตั้งวัดเนื้อที่ 2 ไร่ 2 งาน 24 ตารางวา 
ประวัติ.
วัดนาจลองสร้างเมื่อ พ.ศ. 2467 โดยมีพ่อน้อย อ้าย ศรีวิเชียร เป็นผู้ใหญ่บ้านคนแรกโดยได้ไปอราธนา พระมล ศรีวิชัย มาจำพรรษาเป็นรูปแรก พ่อหนาน หลวงปิ้น เป็น มัคทายก คนแรก ต่อมาก็ได้เปลี่ยนตำแหน่งไปตามลำดับ จนมาถึงปัจจุบัน วัดได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2538
พระธาตุ.
พระธาตุสร้างขึ้นเมื่อ พ.ศ. 2533 แล้วเสร็จเมื่อ พ.ศ. 2557 กว้างและความยาว 10.50 เมตร ความสูง 15 เมตร ได้ทำการวางศิลาฤกษ์ เมื่อวันที่ 28 มิถุนายน พ.ศ. 2553 ตรงกับ วันจันทร์ เดือน 10 เหนือ แรม 2 ค่ำ
พระเจ้าเกาฑิณยะชัยวรมันที่ 3

พระเจ้าเกาฑิณยะชัยวรมันที่ 3  เป็นพระมหากษัตริย์แห่งอาณาจักรฟูนาน ครองราชย์ระหว่างปี ค.ศ. 484 – 514 ทรงเป็นพระราชบิดาของ พระเจ้ารุทรวรมันพระมหากษัตริย์พระองค์สุดท้ายแห่งอาณาจักรฟูนาน
พระราชประวัติ.
ในรัชสมัยของพระองค์บ้านเมืองมีความสงบสุขและเปิดกว้างในการนับถือศาสนาโดยเอกสารฝ่ายจีนระบุว่าในอาณาจักรทางภาคใต้มีกษัตริย์พระนามว่า เกาณฑินยะชัยวรมัน ทรงนับถือศาสนาพราหมณ์ภายหลังทรงศรัทธาในพุทธศาสนาในรัชสมัยนี้ได้มีพระภิกษุชาวอินเดียรูปหนึ่งชื่อพระนาคาหรือ พระนาคเสน ได้เดินทางไปยังเมืองจีนได้แวะที่ฟูนานก่อนและได้ทูลพระเจ้ากรุงจีนว่าฟูนานนับถือศาสนาฮินดูนิกายไศวะนิกายแต่พุทธศาสนาเจริญรุ่งเรืองมีภิกษุสามเณรมากและสมัยนี้ได้มีพระภิกษุชาวฟูนานชื่อ สังฆปาละ เป็นผู้เชี่ยวชาญในพระอภิธรรมได้เดินทางไปสู่ประเทศจีน และได้ศึกษาเพิ่มเติมจากพระภิกษุอินเดียชื่อคุณภัทรมีความแตกฉานในพุทธศาสนาเป็นที่เคารพศรัทธาของพระเจ้าจักรพรรดิบู่ตี่ของจีน พระองค์ได้ผูกไมตรีกับจีนโดยการถวายราชบรรณาการไปยังเมืองจีนอีกด้วยแต่ช่วงปลายรัชกาลได้เกิดความวุ่นวายเนื่องจาก พระเจ้ารุทรวรมัน โอรสที่เกิดจากพระสนมได้ซ่องสุมกองกำลังขณะที่พระองค์ทรงประชวรหนักเมื่อพระองค์สวรรคตแล้วพระเจ้ารุทรวรมันได้นำกองกำลังเข้าชิงราชสมบัติทรงสังหารพระรัชทายาทคือ เจ้าชายกุณณะวรมัน โอรสที่ประสูติจากพระอัครมเหสีคือพระนางกุลประภาวดี ต่อมาทรงทำสงครามกับพระนางกุลประภาวดีเพื่ออ้างสิทธิ์ในราชบัลลังก์ พระเจ้ารุทรวรมัน ทรงมีชัยชนะและขึ้นเป็นพระมหากษัตริย์แห่งฟูนานในที่สุด
อิตเทกส์ทู

อิตเทกส์ทู  เป็นวิดีโอเกมแพลตฟอร์มแอ็กชันผจญภัยที่พัฒนาโดย Hazelight Studios และเผยแพร่โดยอิเล็กทรอนิก อาตส์ วางจำหน่ายในเดือนมีนาคม 2021 สำหรับไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน และเอกซ์บอกซ์ซีรีส์เอกซ์/เอส เช่นเดียวกับวิดีโอเกมแรกของ Hazelight อย่างอะเวย์เอาท์ "อิตเทกส์ทู"ไม่มีตัวเลือกสำหรับผู้เล่นคนเดียว มีเพียงโค-ออปทางออนไลน์หรือแบ่งหน้าจอสำหรับผู้เล่นสองคนในพื้นที่เดียวกัน "อิตเทกส์ทู"ได้รับการวิจารณ์อันเป็นที่ชื่นชอบโดยทั่วไปจากนักวิจารณ์และได้รับรางวัลประจำปีมากมาย ซึ่งรวมถึง Game of the Year จาก The Game Awards
เกมเพลย์.
"อิตเทกส์ทู"เป็นวิดีโอเกมแอ็กชั่นผจญภัยที่มีองค์ประกอบของเกมแพลตฟอร์ม ได้รับการออกแบบมาโดยเฉพาะสำหรับผู้เล่นหลายคนแบบร่วมมือกันแบบแบ่งหน้าจอ ซึ่งหมายความว่าจะต้องเล่นกับผู้เล่นอื่นผ่านการเล่นในพื้นที่เดียวกันหรือทางออนไลน์ เกมดังกล่าวมีกลไกเกมจำนวนมากจากวิดีโอเกมประเภทอื่น ๆ กลไกการเล่นเกมเหล่านี้เชื่อมโยงกับเรื่องราวและธีมของด่าน ตัวอย่างเช่น ในด่านที่โคดี้มีความสามารถในการย้อนเวลา เมย์สามารถจำลองตัวเองได้ ผู้เล่นต้องร่วมมือกันและใช้ความสามารถเหล่านี้เพื่อเล่นผ่านไปด่านต่อไป เกมนี้ยังมีมินิเกมอีกจำนวนมาก
ม็อด อังเงลีกา เบห์น

ม็อด อังเงลีกา เบห์น  เกิดเมื่อวันที่ 29 เมษายน พ.ศ. 2546 เป็นพระธิดาคนแรกใน เจ้าหญิงมาร์ธา ลุยเซอแห่งนอร์เวย์ และ อดีตพระสวามี อารี เบห์น เธอถูกจัดอยู่ในลำดับที่ 5 ในการสืบพระราชบัลลังก์นอร์เวย์ และมีสิทธิ์ในการสืบราชบัลลังก์ลำดับที่ 72 แห่งสหราชอาณาจักร โดยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร โดยนามของเธอนั้่น ก็มาจากสมเด็จพระราชินีม็อด เธอได้รับการตั้งนาม ณ พระราชวังหลวง กรุงออสโล ประเทศนอร์เวย์ เมื่อวันที่ 2 กรกฎาคม พ.ศ. 2546 ซึ่งเป็นวันคล้ายวันเฉลิมพระชนมพรรษาครบรอบ 100 พรรษา สมเด็จพระราชาธิบดีโอลาฟที่ 5 แห่งนอร์เวย์ พระปัยกา (ตาทวด) ของเธอ 
พระบิดาและพระมารดาทูลหัวของเธอได้แก่ สมเด็จพระราชาธิบดีฮารัลด์ที่ 5 แห่งนอร์เวย์ เจ้าชายโฮกุน มกุฎราชกุมารแห่งนอร์เวย์ เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค ด้านการศึกษา ในฤดูใบไม้ร่วงปี 2552 เธอได้เข้าเรียนที่โรงเรียนเบรุม วัลดอลล์ฟ ซึ่งเป็นโรงเรียนเอกชนในเบรุม ชานเมืองทางตะวันตกของออสโล เมื่อวันที่ 5 สิงหาคม พ.ศ. 2559 บิดาและพระมารดาได้เริ่มหย่าร้าง ซึ่งสิ้นสุดในปี 2560 อารี เบห์น ได้ฆ่าตัวตายในวันคริสต์มาส ปี 2562 และถูกฝังในมหาวิหารออสโล เธอเองได้กล่าวสุนทรพจน์ที่งานศพของบิดาของเธอและต่อมาได้พูดคุยเกี่ยวกับการเสียชีวิตของเขา เธอเองได้เชื่อว่า บิดาของเธอต้องทนทุกข์ทรมานจากโรคภัยมากมาย ต่อมาเธอได้รับรางวัล Acute Psychiatry Prize ประจำปี 2020 ในเดือนตุลาคม พ.ศ. 2564 เธอได้ตีพิมพ์หนังสือเล่มแรกของเธอที่ชื่อว่า Threads of Tears
ณ ปัจจุบัน พระบรมวงศานุวงศ์นอร์เวย์ ประกอบด้วย
โดยพระบุตรของ เจ้าหญิงมาร์ธา ลุยเซอ ถึงจะเป็นสามัญชน แต่หากดำรงสายพระโลหิตจากสมเด็จพระราชาธิบดีฮารัลด์ที่ 5 และถูกจัดให้อยู่ในลำดับการสืบราชบัลลังก์ มีสิทธิ์ในการทำงานในฐานะพระราชวงศ์
วัดธรรมเจดีย์วนาราม

วัดธรรมเจดีย์วนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองปอน อำเภอขุนยวม จังหวัดแม่ฮ่องสอน มีที่ดินตั้งวัดเนื้อที่ 9 ไร่ มีอาณาเขตทิศเหนือจดลำห้วย ทิศใต้จดป่าช้า ทิศตะวันออกจดที่ดินเอกชน และทิศตะวันตกจดป่าสงวน
วัดธรรมเจดีย์วนาราม ชาวบ้านเรียกว่า วัดเมืองปอนใต้ ตั้งวัดเมื่อ พ.ศ. 2475 แต่ตามประวัติวัดแจ้งว่าสร้างเมื่อ พ.ศ. 2500 เดิมที่ตั้งวัดมีพระธาตุตั้งอยู่ สร้างขึ้นประมาณ พ.ศ. 2490 ต่อมามีความชำรุดทรุดโทรม จนเมื่อ พ.ศ. 2500 จึงได้ซ่อมแซมใหม่ ด้านการศึกษาได้เปิดสอนโรงเรียนพระปริยัติธรรมตั้งแต่ พ.ศ. 2506 
อาคารเสนาสนะที่สำคัญ ได้แก่ ศาลาการเปรียญซึ่งภายในมีภาพจิตรกรรม แต่เมื่อ พ.ศ. 2559 เกิดเพลิงไหม้ทั้งหลัง ศาลาอเนกประสงค์ ศาลาบำเพ็ญกุศล และหอพระ ปูชนียวัตถุที่สำคัญ ได้แก่ พระพุทธรูปปางต่าง ๆ และเจดีย์ทรงพม่า
ลีอาห์ อีซาดอรา เบห์น

ลีอาห์ อีซาดอรา เบห์น  เกิดเมื่อวันที่ 8 เมษายน พ.ศ. 2548 เป็นพระธิดาคนรองใน เจ้าหญิงมาร์ธา ลุยเซอแห่งนอร์เวย์ และ อดีตพระสวามี อารี เบห์น เธอถูกจัดอยู่ในลำดับที่ 6 ในการสืบพระราชบัลลังก์นอร์เวย์ และมีสิทธิ์ในการสืบราชบัลลังก์ลำดับที่ 73 แห่งสหราชอาณาจักร โดยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร เมื่อวันที่ 17 มิถุนายน พ.ศ. 2548 ลีอาห์ได้รับการตั้งชื่อในโบสถ์ของพระราชวังออสโล พ่อแม่อุปถัมภ์ของเธอคือ เจ้าหญิงลอเรนทีนแห่งเนเธอร์แลนด์ พระสหายของพระมารดา กาย บุสโต และ กาตารีนา ซาบู พี่ชายของพ่อของเธอ เอพสัน โบชโฮล จอห์น เฮนดริช โฮล โดย สมเด็จพระราชินีซอนยาแห่งนอร์เวย์ พระอัยยิกา (ยาย) ของเธอ เป็นคนอุ้มเธอไปรับการบัพติศมา โดยนามของเธอนั้น มาจาก เลอา ออร์กานา โซโล จากเรื่อง สตาร์ วอร์ส เนื่องจาก เจ้าหญิงมาร์ธา ลุยเซอ พระมารดา ทรงชื่นชอบตัวละครนี้ โดยให้พระราชทานสัมภาษณ์ว่า ฉันต้องยอมรับว่าฉันเป็นแฟนตัวยงของ สตาร์ วอร์ส มาตลอด และเจ้าหญิงเลอาก็เป็นคนที่สวยที่สุดในโลกเสมอมา โดยภายหลังการหย่าร้างของบิดาและพระมารดา เจ้าหญิงมาร์ธา ลุยเซอ ได้ให้พระราชทานสัมภาษณ์ว่า ฉันต้องการไปอยู่สหรัฐ ภายหลังโควิด-19 เบาบางลง
ณ ปัจจุบัน พระบรมวงศานุวงศ์นอร์เวย์ ประกอบด้วย
โดยพระบุตรของ เจ้าหญิงมาร์ธา ลุยเซอ ถึงจะเป็นสามัญชน แต่หากดำรงสายพระโลหิตจากสมเด็จพระราชาธิบดีฮารัลด์ที่ 5 และถูกจัดให้อยู่ในลำดับการสืบราชบัลลังก์ มีสิทธิ์ในการทำงานในฐานะพระราชวงศ์
แฟนแทสติกส์ฟรอมเอ็กไซล์ไทรบ์

แฟนแทสติกส์ ฟรอม เอ็กไซล์ไทรบ์ (หรือรู้จักในชื่อ แฟนแทสติกส์ (FANTASTICS)) เป็นวงบอยแบนด์ร้องและเต้นสัญชาติญี่ปุ่น มีสมาชิก 9 คน ก่อตั้งและบริหารโดยสังกัดแอลดีเอชเป็นส่วนหนึ่งของวงเอ็กไซล์ไทรบ์ ที่เกี่ยวข้องกับเอ็กไซล์ และเซ็นสัญญากับค่ายเพลง ย่อยริธึมโซนของค่ายเอเว็กซ์กรุป แฟนแทสติกส์เปิดตัวเมื่อวันที่ 5 ธันวาคม 2018 
ผลงาน.
การจัดอันดับสูงสุดในการจัดอันดับรายสัปดาห์ของออริก้อน 
 ตัวละครที่ออกแบบโดยโชตะ นากาโอะ สมาชิกของวง 
 ประกาศชื่อแฟนคลับวันที่ 21 กุมภาพันธ์ 2023 ตรงกับวันเกิดของเซไค สมาชิกวง โดยประกาศวันที่ 9 กันยายนเป็นวันสำคัญใหม่ที่มีชื่อว่า "FANTARO DAY" 
 แบรนด์เสื้อผ้าของวง
พระเจ้ารุทรวรมัน

พระเจ้ารุทรวรมันที่ 1 (อักษรโรมัน: Rudravarman I, , #เปลี่ยนทาง) เป็นพระมหากษัตริย์แห่งอาณาจักรฟูนานพระองค์สุดท้าย และพระมหากษัตริย์แห่งอาณาจักรจามปา
พระราชประวัติ.
พระเจ้ารุทรวรมันทรงเป็นพระมหากษัตริย์องค์สุดท้ายแห่งอาณาจักรฟูนาน และพระมหากษัตริย์แห่งอาณาจักรจามปา พระองค์ทรงเป็นพระราชโอรสของ พระเจ้าเกาฑิณยะชัยวรมันที่ 3 แห่งฟูนานที่ประสูติจากพระสนม เมื่อพระราชบิดาสวรรคตพระองค์ทรงแย่งชิงราชสมบัติและสังหาร เจ้าชายกุณณะวรมัน รัชทายาทโดยชอบธรรมที่ประสูติจากพระนางกุลประภาวดี พระอัครมเหสี และทรงทำสงครามยืดเยื้อกับพระนางกุลประภาวดี เป็นสาเหตุให้อาณาจักรฟูนานอ่อนแอและล่มสลายลงในที่สุด เมื่อพระเจ้าภววรมันที่ 1 ร่วมกันกับเจ้าชายจิตรเสน (พระเจ้ามเหนทรวรมัน) พระอนุชา ทำสงครามเพื่อชิงราชสมบัติและบุกยึดราชธานีวยาธปุระได้สำเร็จ
พระเจ้ารุทรวรมันทรงลี้ภัยพร้อมพระราชมารดาเข้าไปในอาณาจักรจามปา ด้านเอกสารฝ่ายจามปากล่าวว่าเมื่อพระเจ้าวิชัยปาโมพระมหากษัตริย์แห่งจามปาสวรรคต กษัตริย์พระองค์ใหม่ทรงพระนามว่า "พระเจ้ารุทรวรมัน" ทรงเป็นปฐมกษัตริย์ราชวงศ์ใหม่ที่ปกครองจามปา ตามบันทึกเอกสารฝ่ายฟูนันระบุปีที่ทรงสิ้นสุดสถานะพระมหากษัตริย์แห่งฟูนันคือประมาณปี ค.ศ. 545 และเอกสารฝ่ายจามปาระบุปีที่ทรงครองราชย์เป็นพระมหากษัตริย์แห่งจามปาคือปี ค.ศ. 529 ซึ่งมีปีศักราชคลาดเคลื่อนกันถึง 16 ปี แต่เอกสารทั้งฝ่ายฟูนันและฝ่ายจามปาระบุตรงกันว่าพระองค์ได้ส่งราชทูตไปถวายราชบรรณาการไปยังเมืองจีนและทรงนับถือพระพุทธศาสนา ส่วนปีที่สวรรคตเอกสารฝ่ายจามปาระบุว่าสวรรคตในปี ค.ศ. 572
บูดือนอกิซคือแมรามือ

บ้านคิเมียรา  หรือ บูดือนอกิซคือแมรามือ  เป็นอาคารสถาปัตยกรรมอาร์นูโวตั้งอยูในย่านเก่าแก่ลึปกือของเคียฟ เมืองหลวงของประเทศยูเครน ตั้งอยูตรงข้ามฝั่งถนนจากสำนักงานของประธานาธิบดียูเครน (เลขที่ 10 ถนนบันกอวา บ้านคิเมียราใช้งานเป็นที่พำนักของประธานาธิบดีในพิธีการรัฐหรือพิธีการทูตมาตั้งแต่ปี 2005
อาคารเป็นผลงานออกแบบของววาดึสวัฟ คอรอแดตสกี ผู้ก่อสร้างบ้านนี้ขึ้นครั้งแรกเพื่อใช้เป็นอะพาร์ตเมนต์หรูหราส่วนตัวในระหว่างปี 1901–1902 ต่อมาเขาจำต้องขายบ้านหลังนี้เนื่องด้วยปัญหาทางการเงิน อาคารเปลี่ยนมือเจ้าของมาหลายครั้งจนกระทั่งพรรคคอมมิวนิสต์บอลเชวิคใช้งานที่นี่เป็นพอลีคลินิกทางการของพรรคนับตั้งแต่ต้นทศวรรษ 2000 ภายหลังพรรคย้ายออกจากอาคาร ได้มีการก่อสร้างและฟื้นฟูรูปแบบภายในให้เป็นตามแปลนเดิมในสมัยของผู้ก่อสร้างและผู้อยู่อาศัยคนแรก
ชื่อของอาคารมาจากการประดับประดาด้านบนอาคารซึ่งแสดงสัตว์แปลกและฉากการล่าสัตว์ ผลงานแกะสลักของเอมีลีโย ซาลา เนื่องจากผู้สร้างและอาศัยคนแรกของบ้านเป็นผู้ชื่นชอบการล่าสัตว์ และชื่อนี้ไม่ได้สื่อถึงคิเมียราตามปกรณัม แต่หมายถึงคิเมียราซึ่งเป็นคำในทางสถาปัตยกรรม หมายถึงการนำรูปสัตว์มาประกอบในฐานะสิ่งตกแต่งอาคาร รูปแบบอาคารที่แปลกใหม่นี้ได้รับการยกย่องเป็นอันตอนี เกาดี แห่งเคียฟ
หรนาซ สันธู

หรนาซ เการ์ สันธู (เทวนาครี: हरनाज़ कौर संधू, Harnaaz Kaur Sandhu, เกิด 3 มีนาคม 2000) เป็นนางแบบและนางงามชาวอินเดีย ผู้ชนะนางงามจักรวาล 2021, มิสดีวา 2021, เฟมีนามิสอินเดียปัญจาบ 2019 และถือเป็นคนอินเดียคนที่สามที่ชนะนางงามจักรวาล
ชีวิตในวัยเด็กและการศึกษา.
สันธูเกิดและเติบโตในอำเภอคุรทาสปุระ รัฐปัญจาบ ครอบครัวของเธอเป็นศาสนิกชนศาสนาซิกข์ เธอจบการศึกษาจากโรงเรียนรัฐบาลศิวาลิก ก่อนหน้าที่จะเป็นนางงาม เธอเคยศึกษาด้านการปกครองสาธารณะ (public administration)
หรนาซ สันธู เข้าร่วมการแข่งขันนางงามตั้งแต่เป็นวัยรุ่น เธอเคยเป็นมิสจันฑีครห์ 2017 และ มิสแม็กซ์อีเมิร์จจิงสตาร์อินเดีย 2018 ตามด้วยเฟมีนามิสอินเดียปัญจาบ 2019 ที่ซึ่งเธอติดท็อป 12 คนสุดท้าย
จังหวัดชฟีแยนตือ-กชึช

ชฟีแยนตือ-กชึช  หรือ โฮลีครอสส์  เป็นจังหวัดทางตอนกลางของประเทศโปแลนด์ มีเนื้อที่ทั้งหมด 11,711 ตารางกิโลเมตร และมีประชากรทั้งหมด 1,273,995 คน โดยมีเมืองหลักคือกีแยลต์แซ
จังหวัดชฟีแยนตือ-กชึชก่อตั้งขึ้นเมื่อวันที่ 1 มกราคม พ.ศ. 2542 หลังจากที่รัฐบาลโปแลนด์ได้ปฏิรูปการปกครองท้องถิ่นในปี พ.ศ. 2541 ประกอบด้วยพื้นที่ของอดีตจังหวัดกีแยลต์แซ จังหวัดตแชนสตอคอวาภาคตะวันออก และจังหวัดตาร์นอบแชกภาคตะวันตก
นครและเมือง.
จังหวัดชฟีแยนตือ-กชึชมี 4 นครและ 39 เมือง โดยรายชื่อเรียงตามจำนวนประชากร ค.ศ. 2019 ดังนี้
เทศมณฑล.
จังหวัดชฟีแยนตือ-กชึชแบ่งการปกครองออกเป็น 14 เทศมณฑลหรือปอเวียต โดยแบ่งเป็น 1 นครซึ่งมีฐานะเทศมณฑลได้แก่กีแยลต์แซ และ 13 เทศมณฑลธรรมดา ดังนี้
ชาร์ลี ซาเวจ (นักฟุตบอล)

ชาร์ลี วิลเลียม เฮนรี ซาเวจ (เกิด 2 พฤษภาคม ค.ศ. 2003) เป็นนักฟุตบอลอาชีพชาวเวลส์ที่เล่นในตำแหน่งกองกลางให้แก่เรดิง เขาเป็นตัวแทนของทีมชาติเวลส์ชุดเยาวชนและเป็นลูกชายของร็อบบี ซาเวจ อดีตนักฟุตบอลทีมชาติเวลส์
ชีวิตช่วงต้น.
ซาเวจเกิดที่เลสเตอร์ และได้เข้าศึกษาในสถาบันการศึกษาหลายแห่ง หนึ่งในนั้นคือแมนเชสเตอร์แกรมมาสคูล เขาได้เข้าร่วมทีมเยาวชนของแมนเชสเตอร์ยูไนเต็ดซึ่งถือเป็นการเดินตามรอยของร็อบบี ซาเวจ พ่อของเขา
สโมสรอาชีพ.
ซาเวจเซ็นสัญญาอาชีพฉบับแรกกับแมนเชสเตอร์ยูไนเต็ดในเดือนเมษายน ค.ศ. 2021 และได้ลงเล่นให้แก่ทีมชุดใหญ่ครั้งแรกเมื่อวันที่ 8 ธันวาคม ค.ศ. 2021 โดยลงเล่นแทนที่ฆวน มาตาในนาทีที่ 89 ในการแข่งขันยูฟ่าแชมเปียนส์ลีกนัดที่พบกับยังบอยส์ ซึ่งในนัดนั้น พ่อของเขา ร็อบบี ซาเวจ ก็เป็นผู้บรรยายเกมทางช่องบีทีสปอร์ตด้วย
ทีมชาติ.
ซาเวจได้เป็นตัวแทนของทีมชาติเวลส์รุ่นอายุไม่เกิน 17 และ 18 ปี ก่อนที่จะถูกเรียกติดทีมชาติรุ่นอายุไม่เกิน 19 ปีในเดือนสิงหาคม ค.ศ. 2021 และได้ทำประตูในนัดที่แพ้ออสเตรีย 3–2
รูปแบบการเล่น.
ซาเวจเล่นในตำแหน่งกองกลางตัวกลางเหมือนพ่อของเขา โดยเขาสามารถเล่นได้ทั้งเกมรับและเกมรุก อย่างไรก็ตาม เขามีทักษะเชิงเทคนิค เป็นกองกลางที่เล่นกับบอลมากกว่าพ่อของเขา ร็อบบี ซาเวจกล่าวถึงชาร์ลีว่าเป็นผู้เล่นที่ "สามารถวิ่งระหว่างเส้นได้อย่างยอดเยี่ยม" และเป็นหนึ่งใน "ผู้เล่นที่เหมาะสมที่สุดของแมนเชสเตอร์ยูไนเต็ด"
ซีดาน อิกบาล

ซีดาน อัมมาร อิกบาล (เกิด 27 เมษายน ค.ศ. 2003) เป็นนักฟุตบอลอาชีพที่เล่นในตำแหน่งกองกลางให้แก่ยูเทรกต์ในเอเรอดีวีซี เขาเกิดที่ประเทศอังกฤษและได้เล่นให้แก่ทีมชาติอิรัก
ชีวิตช่วงต้น.
อิกบาลเกิดที่แมนเชสเตอร์ พ่อเป็นชาวปากีสถาน แม่เป็นชาวอิรัก เขาเคยเล่นให้แก่ทีมท้องถิ่นอย่างเซลยูไนเต็ดก่อนที่จะย้ายไปแมนเชสเตอร์ยูไนเต็ด
สโมสรอาชีพ.
อิกบาลเซ็นสัญญาอาชีพฉบับแรกกับแมนเชสเตอร์ยูไนเต็ดในเดือนเมษายน ค.ศ. 2021 และลงเล่นให้แก่ทีมชุดแรกเมื่อวันที่ 8 ธันวาคม ค.ศ. 2021 โดยลงเล่นเป็นตัวสำรองในนาทีที่ 89 ในการแข่งขันยูฟ่าแชมเปียนส์ลีกนัดที่พบกับยังบอยส์ เขาเป็นผู้เล่นเอเชียที่เกิดในสหราชอาณาจักรคนแรกที่ได้ลงเล่นให้แก่สโมสร
ทีมชาติ.
อิกบาลสามารถเลือกเล่นให้กับทั้งทีมชาติอังกฤษ อิรัก และปากีสถาน
เดือนพฤษภาคม ค.ศ. 2021 เขาได้รับหนังสือเดินทางอิรักและได้ลงเล่นให้แก่ทีมชาติอิรักชุดเยาวชน ในเดือนถัดมา เขาถูกเรียกติดทีมชาติอิรักรุ่นอายุไม่เกิน 20 ปีในการแข่งขันอาหรับคัพ รุ่นอายุไม่เกิน 20 ปี 2021 อย่างไรก็ตาม เขาปฏิเสธที่จะเดินทางไปร่วมแข่งขันเนื่องจากการระบาดทั่วของโควิด-19
เดือนกันยายน ค.ศ. 2021 อิกบาลถูกเรียกติดทีมชาติรุ่นอายุไม่เกิน 23 เป็นครั้งแรก และได้ลงเล่นให้แก่ทีมชาติชุดนี้ครั้งแรกเมื่อวันที่ 4 กันยายนในนัดที่พบกับสหรัฐอาหรับเอมิเรตส์ ในเดือนถัดมา เขามีชื่อติดทีมชาติในการแข่งขันฟุตบอลชิงแชมป์แห่งชาติเอเชียตะวันตกรุ่นอายุไม่เกิน 23 ปี 2021 ที่ซาอุดีอาระเบีย โดยในวันที่ 8 ตุลาคม เขาสามารถทำประตูแรกในนามทีมชาติรุ่นอายุไม่เกิน 23 ปีในฐานะกัปตันทีมได้สำเร็จ
รูปแบบการเล่น.
อิกบาลเป็นกองกลางที่มีไหวพริบ เขาสามารถเล่นได้ทั้งบทบาทบ็อกซ์ทูบ็อกซ์และบทบาทเสมือนผู้เล่นหมายเลข 10
ชีวิตส่วนตัว.
ในฐานะที่เป็นชาวบริติชเชื้อสายเอเชีย อิกบาลเป็นส่วนหนึ่งของคอนเทนต์ซีรีส์ของสมาคมฟุตบอลที่ให้การสนับสนุนเซาท์เอเชียนเฮอริเทจมันท์
อิกบาลนับถือศาสนาอิสลามและมีเมซุท เออซิลเป็นนักฟุตบอลต้นแบบในแรงบันดาลใจของเขา
สถาปัตยกรรมไทยประเพณี

สถาปัตยกรรมไทยประเพณี เป็นสถาปัตยกรรมไทยที่สืบต่อกันมาตั้งแต่อดีต จนได้ลักษณะประจำชาติ แต่เดิมเป็นสถาปัตยกรรมที่เกี่ยวข้องกับศาสนา และพระมหากษัตริย์เป็นหลัก การออกแบบอาคารทางสถาปัตยกรรมไทยประเพณีไทยจึงมีกระบวนการของการออกแบบเป็นมาตรฐานโดยการสืบทอดสืบต่อกันมา ไม่ว่าจะเป็นฝีมือช่างหลวงหรือช่างท้องถิ่น มีการวิวัฒนาการต่อเนื่องตลอดมาแต่ก็ยังยึดถือระเบียบบางอย่างอย่างเคร่งครัด ปัจจุบันการสร้างสรรค์สถาปัตยกรรมไทยประเพณีได้เปลี่ยนแปลงไปจากเดิม มีการเปลี่ยนแปลงอย่างมากในช่วงเปลี่ยนแปลงการปกครอง พ.ศ. 2475 เป็นต้นมา การศึกษาสถาปัตยกรรมได้เปลี่ยนแปลงจากการถ่ายทอดความรู้ในหมู่ที่เป็นช่างในราชสำนักมาสู่การศึกษาในสถานศึกษาสู่บุคคลทั่วไป
คำว่า "แบบประเพณี" มิใช่คำเรียกที่ใช้มาแต่อยุธยาแต่เป็นการเรียกสมัยหลัง คำที่ใช้ใกล้เคียงในสมัยนั้นเรียกว่า "แบบหลวง" ซึ่งให้นัยยะการสร้างอาคารตามขนบประเพณีซึ่งถูกรักษาและพัฒนาจากช่างหลวง ในสมัยรัตนโกสินทร์ พระบาทสมเด็จพระนั่งเกล้าเจ้าอยู่หัว มีการเรียกแบบอาคารที่สร้างตามขนบประเพณีว่า "วัดแบบขนบนิยม" และวัดที่รัชกาลที่ 3 โปรดให้สร้างขึ้นแบบใหม่ว่า "วัดทรงประดิษฐ์ใหม่" ภายหลังเรียกว่า "แบบพระราชนิยม"
ลักษณะและวิวัฒนาการ.
เอกลักษณ์ของสถาปัตยกรรมไทยประเพณี คือ เป็นอาคารขนาดใหญ่ มีการแก้ปัญหาเรื่องรูปทรง รูปร่าง ขนาดและสัดส่วน ได้อย่างเหมาะสม ลักษณะรูปทรงชะลูด ทรงของอาคารที่มีผนังสอบลู่สู่ด้านบน มีการใช้หลังคาที่เรียกว่า ตับหลังคา การลดชั้นหลังคา เพื่อย่อยระนาบ ผืนหลังคาแอ่นโค้ง มีการย่อมุม ยื่นมุข ชายคายื่นออกล้ำผนังโดยรอบ มีการใช้ลวดลายทำให้สิ่งใหญ่โตมีรายละเอียด ดูเล็กลง มีการปิดทอง ร่องชาด แกะสลักและปั้นปูนประกอบ
การจัดวางอาคารต่าง ๆ แสดงให้เห็นถึงแนวคิดเกี่ยวกับโครงสร้างจักรวาล แผนผังของวัดในสมัยสุโขท้ยและอยุธยาจะใช้ระบบแนวแกนดิ่งเป็นหลักและมีแนวแกนราบเข้ามาสัมพันธ์ด้วย ณ ตำแหน่งของเจดีย์ประธานหรือพระมหาธาตุอันถือได้ว่าเป็นแนวแกนกลางของจักรวาลหรือเขาพระสุเมรุ วิหารหลวงอยู่ส่วนหน้าของแนวแกน ถัดไปเป็นเจดีย์ประธานที่ล้อมรอบด้วยระเบียงคดรูปสี่เหลี่ยมจัตุรัส ที่เชื่อมกับวิหารส่วนหน้าหรืออุโบสถส่วนหลังในแนวแกนดิ่ง
คติการสร้างอุโบสถในสมัยสุโขทัย อุโบสถยังมีขนาดเล็กมาก ไม่ได้ให้ความสำคัญมากนัก การสร้างอุโบสถเริ่มแพร่หลายในสมัยอยุธยาไปแล้ว อาคารประเพณีที่สร้างในสมัยอยุธยาตอนปลายมีลักษณะเฉพาะของยุคสมัย แผนผังของเจดีย์ได้ยุติการใช้เจดีย์เป็นประธานในแผนผัง แต่ใช้อุโบสถหรือวิหารเป็นประธานแทน แล้วใช้กำแพงแก้วเป็นแนวล้อมเพื่อเน้นอาคารและเน้นเจดีย์ประธานแยกจากเจดีย์รายซึ่งมีขนาดใกล้เคียงกัน ในสมัยสมเด็จพระนารายณ์ได้รับอิทธิพลจากตะวันตก ชายคาจะกุดป้อม หลังคามักจะเป็นผืนเดียวไม่ซ้อนชั้น
ในสมัยพระบาทสมเด็จพระนั่งเกล้าเจ้าอยู่หัวมีการเปลี่ยนแปลงรูปแบบสถาปัตยกรรมไทยประเพณีอย่างชัดเจน คือ เปลี่ยนจากอาคารแบบทรงไม้มาเป็นอาคารทรงตึกที่มีการตกแต่งทางสถาปัตยกรรมในลักษณะที่ได้รับอิทธิพลจีน ในสมัยพระบาทสมเด็จพระจอมเกล้าเจ้าอยู่หัวเริ่มได้รับอิทธิพลจากตะวันตก เช่นมีการใช้รูปทรงโค้งรับน้ำหนักระหว่างเสาอาคารหรือการตกแต่ง เช่น ใช้หินอ่อนนำเข้าจากต่างประเทศ ในสมัยพระบาทสมเด็จพระจุลจอมเกล้าเจ้าอยู่หัวมีการพัฒนารูปแบบไทยประเพณีไม่เฉพาะแต่ที่เกี่ยวข้องกับพุทธศาสนา เช่น พระที่นั่งจักรีมหาปราสาทซึ่งเป็นอาคารหลายชั้นที่ผสมผสานระหว่างรูปแบบตะวันตกและไทยประเพณี
วัดผาตากเสื้อ

วัดผาตากเสื้อ เป็นวัดราษฎร์สังกัดคณะสงฆ์ฝ่ายธรรมยุติกนิกาย ในตำบลผาตั้ง อำเภอสังคม จังหวัดหนองคาย ประเทศไทย วัดแห่งนี้ได้รับการสร้างขึ้นบนเนินเขาขนาดใหญ่ โดยมีทางเดินกระจกสูง 16 เมตร ซึ่งมองเห็นทิวทัศน์ของแม่น้ำโขงที่อยู่ใกล้เคียง
วัดผาตากเสื้อ เดิมชื่อ วัดถ้ำพระ ตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 มณฑปของวัดประดิษฐานพระบรมสารีริกธาตุซึ่งอัญเชิญมาตั้งแต่ พ.ศ. 2550
เอนสตอร์ม 480

เอนสตอร์ม 480  เป็นเฮลิคอปเตอร์ขนาดเล็กน้ำหนักเบาที่ผลิตโดยบริษัทเอนสตอร์มเฮลิคอปเตอร์คอร์ปอเรชัน
การออกแบบและพัฒนา.
ในช่วงคริสต์ทศวรรษ 1980 บริษัทเอนสตอร์มเฮลิคอปเตอร์ได้ผลิตเฮลิคอปเตอร์สองลำ ซึ่งทั้งสองลำขับเคลื่อนด้วยเครื่องยนต์ลูกสูบแบบขวางแนวนอน เมื่อกองทัพบกสหรัฐเปิดเผยข้อกำหนดสำหรับเฮลิคอปเตอร์ฝึกที่ขับเคลื่อนด้วยเครื่องยนต์แก๊สเทอร์ไบน์ ทางบริษัทก็ได้ออกแบบ 280 ชาร์ก รุ่นใหญ่กว่าที่ขับเคลื่อนด้วยเครื่องยนต์แก๊สเทอร์ไบน์ ซึ่งหน่วยที่เสนอได้กำหนดให้เป็นรุ่น TH-28 (โดยอักษร TH ย่อมาจาก "training helicopter" อันหมายถึง "เฮลิคอปเตอร์ฝึก" ที่สืบมาจากรุ่น 28(0) เนื่องจากข้อเสนอของกองทัพบกเป็น NTH ที่ย่อมาจาก "new training helicopter" อันหมายถึง "เฮลิคอปเตอร์ฝึกใหม่")
ความพยายามในสัญญาของกองทัพบกไม่ประสบความสำเร็จ แต่ความพยายามของบริษัทดูมีความหวังมากพอที่ฝ่ายบริหารมุ่งมั่นที่จะดำเนินการต่อด้วยเวอร์ชันเชิงพาณิชย์ซึ่งเปิดตัวใน ค.ศ. 1993 ซึ่งขุมพลังของมันมาจากเครื่องยนต์เทอร์โบชาฟต์รุ่น C20W ของโรลส์-รอยซ์ โมเดล 250
ประจำการ.
ประจำการพลเรือน.
อากาศยานดำเนินการโดยผู้ประกอบการเชิงพาณิชย์และการฝึกบินขนาดเล็กจำนวนมาก ซึ่งส่วนใหญ่ดำเนินการโดยอากาศยานหนึ่งหรือสองลำ
พระราชาธิบดีเฟรเดอริก

พระราชาธิบดีเฟรเดอริก  อาจหมายถึง
กษัตริย์เฟรเดอริก.
ใช้โดยเยอรมัน ฟรีดริช 
กษัตริย์เฟรเดอริก วิลเลียม.
ใช้โดยปรัสเซีย ฟรีดริช วิลเฮ็ล์ม 
กษัตริย์เฟรเดอริก ออกัสตัส.
ใช้โดยซัคเซิน ฟรีดริช เอากุสท์
วัดอุทธยารมณ์

วัดอุทธยารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สะเรียง อำเภอแม่สะเรียง จังหวัดแม่ฮ่องสอน มีที่ดินตั้งวัดเนื้อที่ 5 ไร่ 2 งาน 56 ตารางวา
วัดอุทธยารมณ์ หรือ วัดจองสูง สร้างขึ้นเมื่อ พ.ศ. 2381 โดยมีเจ้าอาวาสเป็นพระไทใหญ่ ปกครองโดยนิกายไทใหญ่ ต่อมา พ.ศ. 2431 เมืองยวม (แม่สะเรียง) ได้ผลกระทบอัคคีภัยครั้งใหญ่ ทำให้วัดได้รับความเสียหายไปด้วย ชาวบ้านได้ร่วมกันสร้างขึ้นใหม่แล้วเสร็จเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 22 พฤษภาคม พ.ศ. 2459
อาคารเสนาสนะที่สำคัญ ได้แก่ เจดีย์ทรงมอญ จำนวน 3 องค์ องค์แรกอยู่ทิศตะวันตกศิลปะพม่าผสมไทใหญ่สร้างเมื่อต้นรัชกาลที่ 6 พระบรมธาตุเจดีย์ ประดิษฐานอยู่ตรงกลาง ภายในมีผอบทองรูปเต่า บรรจุพระบรมสารีริกธาตุ ไม่มีหลักฐานระบุว่าสร้างสมัยใด เดิมทีเป็นพระเจดีย์เก่าทรุดโทรม เหลือรูปทรงเพียงครึ่งองค์ ได้รับการบูรณะเมื่อ พ.ศ. 2499 และเจดีย์ที่ประดิษฐานอยู่ทางทิศตะวันออก เป็นพระเจดีย์ 7 ยอด เดิมเป็นที่ตั้งวิหารไทยใหญ่ ภายในประดิษฐานพระพุทธรูปก่ออิฐอยู่ 9 องค์ ต่อมาพ.ศ. 2431 เกิดไฟไหม้วิหารทั้งหลัง เหลือเพียงองค์พระพุทธรูป จึงได้ทำการสร้างพระเจดีย์ครอบพระพุทธรูปทั้ง 9 องค์ไว้ แล้วเสร็จเมื่อ พ.ศ. 2439
วัดยังมีวิหารไม้เป็นวิหารที่สร้างใหม่บนยกพื้นสูง หลังคาหลายชั้นแบบจองของไทใหญ่ ภายในมีพระพุทธรูปปิดทองแบบมัณฑะเลย์ มีพระนอน ซึ่งเป็นพระพุทธรูปไม้องค์เล็กแบบพม่าและมีผอบบรรจุพระธาตุ
เท็ดดี พัก

เท็ดดี พัก (ชื่อเกิด พัก ฮง-จุน; เกิด 14 กันยายน ค.ศ. 1978) เป็นแร็ปเปอร์ นักแต่งเพลง และโปรดิวเซอร์ชาวเกาหลี–อเมริกัน พักเกิดในโซล เกาหลีใต้ ก่อนย้ายตามครอบครัวไปยังสหรัฐตั้งแต่ยังเด็ก เมื่ออายุ 17 ปี พักและเพื่อนของเขา แดนนี เดินทางไปเกาหลีใต้ในระหว่างปิดเทอมฤดูร้อน เพื่อออดิชันกับวายจีเอนเตอร์เทนเมนต์ ทั้งคู่ได้เซ็นสัญญากับต้นสังกัดดังกล่าว หลังจบการศึกษาระดับมัธยมปลาย เขาก็ย้ายไปพำนักในเกาหลีเพื่อสานฝันงานดนตรี
ใน ค.ศ. 1998 พักเปิดตัวเป็นสมาชิกของวงดนตรีฮิปฮอป วันไทม์ (1TYM) ร่วมกับเพื่อนของเขา แดนนี, จินฮวัน และแพ็กย็อง กลุ่มออกสตูดิโออัลบั้มทั้งหมด 5 อัลบั้ม ซึ่งพักแต่งและบันทึกเพลงเป็นหลัก หลังจากวันไทม์ยุบวงในเดือนมกราคม ค.ศ. 2006 เขากลายเป็นโปรดิวเซอร์ภายในวายจีและทำงานเกี่ยวกับผลงานเพลงของทูเอนีวันเป็นส่วนใหญ่ ตลอดจนบิกแบงและเพลงฮิตอย่างเช่น "อา-โย" และ "โฟนนัมเบอร์" ของจีนูฌอน, "แพสชัน" ของเซเวน, "ดี.ไอ.เอส.ซี.โอ." ของอึม ช็อง-ฮวา และ "กาชีนา" ของซ็อนมี เขายังผลิตและเขียนเพลงให้กับแบล็กพิงก์เป็นจำนวนมาก
พักถูกจัดให้อยู่อันดับที่ 5 ในรายชื่อ "โปรดิวเซอร์ยอดเยี่ยมแห่ง ค.ศ. 2018" จากการจัดอันดับของ "โซลสปอร์ต" และอันดับที่ 25 ในรายชื่อ "50 โปรดิวเซอร์ที่ยิ่งใหญ่ที่สุดในศตวรรษที่ 21" ของนิตยสาร "บิลบอร์ด" รวมทั้งได้รางวัลโปรดิวเซอร์ยอดเยี่ยมอีกหลายงาน เช่น เมลอนมิวสิกอะวอดส์ สำหรับอัลบั้ม "เมด" (2015) และเอ็มเน็ตเอเชียนมิวสิกอะวอดส์ สำหรับอัลบั้ม "ลลิษา" (2021)
มิสยูนิเวิร์สโคลอมเบีย

มิสยูนิเวิร์สโคลอมเบีย  เป็นการประกวดนางงามและก่อตั้งขึ้นในปี ค.ศ. 2020 ที่ประเทศโคลอมเบีย เพื่อคัดเลือกตัวแทนของประเทศเข้าร่วมประกวดนางงามจักรวาล
ผู้ดำรงตำแหน่งปัจจุบันคือ ดาเนียลา โตโลซา โรชา ("") จาก จังหวัดบาเยเดลเกากา เธอจะเป็นตัวแทนของโคลอมเบียที่ นางงามจักรวาล 2024.
"ผู้ชนะมิสยูนิเวิร์สโคลอมเบียจะได้เป็นตัวแทนประเทศเข้าร่วมการประกวดนางงามจักรวาล แต่ในบางปีหากผู้ชนะมีอายุมากเกินกว่าที่จะเข้าประกวดได้ รองชนะเลิศจะถูกส่งเข้าร่วมการประกวดแทน"
มาร์กาเรตา ฟูเช

มาร์กาเรตา ฟูเช หรือ เจ้าหญิงมาร์กาเรตาแห่งไซน์-วิทเกินชไตน์-แบร์เลอบวร์ค พระชายา  ประสูติเมื่อวันที่ 28 มีนาคม 2452 ณ ประเทศสวีเดน เป็นธิดาใน ชาลส์ ลุยอีว ฟูเซ ดยุกที่ 6 แห่งโอตรานโต และ เคาน์เตสเฮ็ดวิก ดั๊กลาส พระบิดาเป็นขุนนางเก่าแก่ของสวีเดนมาตั้งแต่รัชสมัย พระเจ้าคาร์ลที่ 13 แห่งสวีเดน และเป็นเชื้อสายของ หลุยส์ที่ 1 แกรนด์ดยุกแห่งบาเดิน ต่อมาเธอได้เสกสมรสกับ กุสทัฟ อัลเบร็ชท์ เจ้าชายที่ 5 แห่งไซน์-วิทเกินชไตน์-แบร์เลอบวร์ค และได้ให้กำเนิดพระบุตร 5 พระองค์
พระสวามีของพระองค์หายตัวไปในปี 2478 ระหว่างสงครามโลกครั้งที่ 2 และถูกประกาศว่าสิ้นพระชนม์อย่างเป็นทางการในปี 2512 พระองค์ทรงดูแลมรดก พระบุตรเพียงลำพัง ก่อนจะย้ายไปประทับในประเทศสวีเดน อันเป็นสถานที่ประสูติของพระองค์ และทำให้พระโอรส คือ ริชชาท์ เจ้าชายที่ 6 แห่งไซน์-วิทเกินชไตน์-แบร์เลอบวร์ค ทรงพบกับพระชายาในอนาคต คือ เจ้าหญิงเบเนดิกเทอแห่งเดนมาร์ก พระราชธิดาใน สมเด็จพระเจ้าเฟรเดอริกที่ 9 แห่งเดนมาร์ก พระน้องนางเธอใน สมเด็จพระราชินีนาถมาร์เกรเธอที่ 2 แห่งเดนมาร์ก
มาร์กาเรตา ฟูเช สิ้นพระชนม์ลงเมื่อวันที่ 25 สิงหาคม 2548 สิริพระชันษา 96 ปี
สงครามสยาม-กัมพูชา พ.ศ. 2134

สงครามสยาม-กัมพูชา (2134–2137) เป็นความขัดแย้งทางทหารระหว่าง อาณาจักรอยุธยา และ ราชอาณาจักรกัมพูชา สงครามเริ่มต้นเมื่อปี พ.ศ. 2134 เมื่อสยามบุกกัมพูชาเพื่อตอบโต้การบุกเข้ามาที่ชายแดนอย่างต่อเนื่องของกัมพูชา ราชอาณาจักรกัมพูชายังเผชิญความขัดแย้งทางศาสนาภายในประเทศ นี่ทำให้สยามมีโอกาสที่ดีที่จะบุก การบุกครั้งแรกถูกขัดจังหวะก่อนที่จะบรรลุเป้าหมาย สมเด็จพระนเรศวรมหาราช เสด็จกลับมาในอีกสองปีต่อมาในที่สุดก็พิชิตเมือง ละแวก ได้เมื่อวันที่ 3 มกราคม ปี พ.ศ. 2137
ภูมิหลัง.
สมเด็จพระนเรศ บางทีรู้จักในพระนาม "พระองค์ดำ" ประสูติที่เมือง พิษณุโลก เมื่อวันที่ 25 เมษายน ปี พ.ศ. 2098 พระองค์เป็นพระราชโอรสของ สมเด็จพระมหาธรรมราชาธิราช และ พระวิสุทธิกษัตรีย์ พระราชมารดาของพระองค์เป็นพระราชธิดาของ สมเด็จพระมหาจักรพรรดิ และ สมเด็จพระสุริโยทัย พระราชบิดาของพระองค์โค่นล้ม ขุนวรวงศาธิราช ในปี พ.ศ. 2091 และยกสมเด็จพระมหาจักรพรรดิขึ้นประทับบนราชบัลลังก์ จึงได้รับพระราชทานเมืองพิษณุโลก 
ระหว่าง สงครามช้างเผือก กษัตริย์พม่า พระเจ้าบุเรงนอง ยึดพิษณุโลกและตั้งให้เป็น ประเทศราช ของพม่า พระนเรศจึงถูกส่งไปยังเมือง หงสาวดี ประเทศพม่า เพื่อเป็น องค์ประกัน รับรองความจงรักภักดีของสมเด็จพระมหาธรรมราชา ตามมาด้วย การเสียกรุงศรีอยุธยาครั้งที่ 1 พม่ายึดกรุงศรีอยุธยาอย่างสมบูรณ์ แต่งตั้ง สมเด็จพระมหาธรรมราชาธิราช เป็นเจ้าประเทศราชและไม่นานก็ปล่อยพระนเรศเพื่อแลกกับพระเชษฐภคินีของพระองค์ ในปี พ.ศ. 2114 สมเด็จพระมหาธรรมราชาธิราชสถาปนาพระนเรศเป็น อุปราช แห่งพิษณุโลกพร้อมกับเปลี่ยนพระนามของพระองค์เป็นพระนเรศวร
ในปี พ.ศ. 2124 พระเจ้านันทบุเรง สืบราชสันตติวงศ์ต่อจากพระราชบิดา พระเจ้าบุเรงนอง บนราชบัลลังก์พม่า พระเจ้านันทบุเรงกลายเป็นเกิดความระแวงสงสัยสมเด็จพระนเรศวรภายหลังจากฝ่ายหลังล้มเหลวในการมาถึงทันเวลาระหว่างการปราบปรามกบฏอังวะ พระเจ้านันทบุเรงมีพระบัญชาให้แม่ทัพ มอญ 2 คนสังหารสมเด็จพระนเรศวรระหว่างการรบที่กำลังจะมาถึง อย่างไรก็ตาม พระยาเกียรติ และ พระยาราม กราบทูลสมเด็จพระนเรศวรทันทีเกี่ยวกับภารกิจของพวกเขา เพราะพวกเขาถือว่าการปกครองของพม่าเป็นการกดขี่ สมเด็จพระนเรศวรสละคำปฏิญาณที่จะจงรักภักดีต่อพม่าและสถาปนาอยุธยาขึ้นใหม่เป็นอาณาจักรอิสระ หลังนำคนไทย 10,000 คนกลับมาจาก หงสาวดี และได้รับการสนับสนุนจากผู้อพยพ ชาวฉาน จำนวนมาก และสมเด็จพระนเรศวรสามารถป้องกันการรุกรานจากพม่าได้ถึง 4 ครั้งระหว่างปี พ.ศ. 2127 ถึงปี พ.ศ. 2133
พระองค์สามารถยึดอำนาจควบคุมชายแดนตะวันตก สมเด็จพระนเรศวรหันความสนพระทัยไปที่กัมพูชา อยุธยาและกัมพูชาได้ต่อสู้กันหลายครั้งอย่างน้อยตั้งแต่ปี พ.ศ. 1893 อย่างไรก็ตามได้เข้าสู่สภาวะเสื่อมโทรมตั้งแต่การล่มสลายของ จักรวรรดิเขมร
นางงามจักรวาล 2022

นางงามจักรวาล 2022  เป็นการจัดประกวดนางงามจักรวาล ครั้งที่ 71 และเป็นการจัดการประกวดนางงามจักรวาลครั้งแรกของ เจเคเอ็น เมตาเวิร์ส ไอเอ็นซี ในเครือเจเคเอ็น โกลบอล กรุ๊ป จากประเทศไทย หลังจากเข้าซื้อกิจการทั้งหมดขององค์กรนางงามจักรวาล (MUO) มาจากเอนเดฟเวอร์ของสหรัฐ การประกวดจัดขึ้นเมื่อวันที่ 14 มกราคม ค.ศ. 2023 ตามเวลาท้องถิ่น ณ นิวออร์ลีนส์มอเรียล คอนเวนชัน เซ็นเตอร์ณ นครนิวออร์ลีนส์ รัฐลุยเซียนา สหรัฐ
เจ้าภาพ.
ในเดือนกันยายน พ.ศ. 2565 หนังสือพิมพ์ El Vocero ของปวยร์โตรีโกรายงานว่าองค์กรนางงามจักรวาล (MUO; ในขณะนั้นเอนเดฟเวอร์ของสหรัฐยังเป็นเจ้าของ) ได้ส่งอีเมลถึงผู้อำนวยการระดับประเทศ โดยระบุว่า นางงามจักรวาล 2022 จะจัดขึ้นในช่วงไตรมาสแรกของปี ค.ศ. 2023 เนื่องจากมีการแข่งขันฟุตบอลโลก 2022 ในเดือนพฤศจิกายนและธันวาคม เพื่อไม่ให้เกิดการชนกันของกิจกรรมและการถ่ายทอดสด El Vocero ยังคาดการณ์ด้วยว่า ลอสแอนเจลิส, ไมแอมี, นิวออร์ลีนส์ สหรัฐ และ เมืองญาจาง จังหวัดคั้ญฮหว่า ประเทศเวียดนาม เป็นหนึ่งในเมืองที่จะเป็นเจ้าภาพจัดการประกวด ต่อมาไม่นาน พอลลา ชูการ์ต ประธาน MUO ให้สัมภาษณ์กับ ABS-CBN News and Current Affairs ว่าการประกวดจะจัดขึ้นในเดือนมกราคม ค.ศ. 2023 โดยยืนยันว่าสาเหตุของการเลื่อนคือเพื่อเลี่ยงฟุตบอลโลก 2022 ต่อมาเมื่อวันที่ 19 กันยายน MUO ประกาศว่าการประกวดจะจัดขึ้นในวันที่ 14 มกราคม ค.ศ. 2023 ตามเวลาท้องถิ่นที่นิวออร์ลีนส์ มอเรียล คอนเวนชัน เซนเตอร์ ในนิวออร์ลีนส์ รัฐลุยเซียนา สหรัฐ
ทั้งนี้ ครั้งนี้จะเป็นครั้งที่ 4 ในประวัติศาสตร์ของการประกวดที่จัดงานหลังจากสิ้นสุดปีปฏิทิน ตั้งแต่นางงามจักรวาล 2014, นางงามจักรวาล 2016 และ นางงามจักรวาล 2020 ซึ่งจัดการประกวดขึ้นในปีถัดจากนั้น
กรรมการ.
เมื่อวันที่ 10 มกราคม ค.ศ. 2023 องค์กรได้ประกาศคณะกรรมการคัดเลือก:
ผู้เข้าประกวด.
ผู้เข้าประกวด 84 คนที่ได้รับการยืนยันแล้ว
กระเช้าสีดา (ละครโทรทัศน์)

กระเช้าสีดา เป็นละครโทรทัศน์ไทยที่เคยสร้างเป็นละครโทรทัศน์มาแล้วเมื่อปี 1994 ออกอากาศทางช่อง 3 นำแสดงโดย ยุรนันท์ ภมรมนตรี , มยุรา เศวตศิลา, บุษกร วงศ์พัวพันธ์ , กรรชัย กำเนิดพลอย ครั้งที่สองนำกลับมาสร้างใหม่ในปี 2021 โดยใช้ชื่อเดิม "(อังกฤษ: Only you I need)" ผลิตโดย บริษัท เช้นจ์2561 จำกัด บทประพันธ์โดย กฤษณา อโศกสิน บทโทรทัศน์โดย ศรุฑ สามงามแจ่ม นำแสดงโดย จิรายุ ตันตระกูล , วรนุช ภิรมย์ภักดี , อัษฎาพร สิริวัฒน์ธนกุล, ปีเตอร์ คอร์ป ไดเรนดัล, วิทยา วสุไกรไพศาล, คลาวเดีย จักรพันธุ์, ชวัลกร วรรธนพิสิฐกุล, ณัฏฐ์ ทิวไผ่งาม, กาญจนาพร ปลอดภัย และ นพพล โกมารชุน กำกับการแสดงโดย คฑาเทพ ไทยวานิช ออกอากาศทุกวันพุธ - วันพฤหัสบดี เวลา 20.30 - 22.30 น. เริ่มออกอากาศตอนแรก 29 กันยายน ค.ศ. 2021 - 18 พฤศจิกายน ค.ศ. 2021 ออกอากาศทาง ช่องวัน 31 และรับชมย้อนหลังทางแอปพลิเคชัน "อ้ายฉีอี้" (iQiYi) เป็นที่แรก
พระเจ้าภววรมันที่ 1

พระเจ้าภววรมันที่ 1 (อักษรโรมัน: Bhavavarman I, , #เปลี่ยนทาง) หรือพระนามเต็มว่า พระกมรเตงอัญศรีภววรมัน (วฺระ กมฺรตางฺ อญฺ ศรีภฺววรฺมฺม) เป็นพระมหากษัตริย์แห่งอาณาจักรเจนละ ครองราชย์ระหว่างปี พ.ศ. 1123 – 1143
พระราชประวัติ.
พระเจ้าภววรมันที่ 1 เป็นพระมหากษัตริย์แห่งอาณาจักรเจนละ ครองราชย์ระหว่างปี พ.ศ. 1123 – 1143 เป็นเชษฐาของพระเจ้ามเหนทรวรมัน พระองค์เป็นเชื้อพระวงศ์ในอาณาจักรฟูนาน ที่ปกครองเมืองภวปุระ พระองค์ได้ร่วมมือกันกับเจ้าชายจิตรเสน ยกกองทัพเข้าชิงราชสมบัติจาก พระเจ้ารุทรวรมัน เพราะเห็นว่าพระเจ้ารุทรวรมันขาดความชอบธรรมในการขึ้นครองราชสมบัติโดยหลังจากที่ พระเจ้าเกาฑิณยะชัยวรมันที่ 3 สวรรคต พระเจ้ารุทรวรมัน ก็ทำการสังหารรัชทายาทที่ชอบธรรมที่ประสูติจากพระอัครมเหสี แล้วตั้งตนขึ้นเป็นพระมหากษัตริย์แห่งฟูนาน ซึ่งพระองค์ก็มีชัยชนะเหนือพระเจ้ารุทรวรมัน และยึดราชธานีวยาธปุระได้สำเร็จ จากนั้นก็ใช้เวลาอีกหลายปีในศึกสงครามเพื่อรวบรวมและขยายอาณาจักร เจ้าชายจิตรเสนเป็นแม่ทัพที่เกรียงไกรทรงยกกองทัพเข้าปราบปรามหัวเมืองต่าง ๆ ในอาณาจักรฟูนานเพื่อรวมเข้ากับอาณาจักรเจนละ พระเจ้าภววรมันที่ 1 เข้าพิธีบรมราชาภิเษกในปี พ.ศ.1123 เป็นปฐมกษัตริย์แห่งอาณาจักรเจนละ โดยพระองค์สวรรคตในปี พ.ศ.1143 เจ้าชายจิตรเสน ซึ่งตามาคือพระเจ้ามเหนทรวรมัน ได้ทำการชิงราชสมบัติจากพระโอรสของพระองค์ และขึ้นเป็นพระมหากษัตริย์แห่งอาณาจักรเจนละสืบมา
วัดยางกวง

วัดยางกวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่
ประวัติ.
วัดยางกวงน่าจะเป็นวัดขึ้นมาตั้งแต่ประมาณพุทธศตวรรษที่ 20 จัดเป็นวัดรุ่นแรก ๆ ของเมืองเชียงใหม่ สันนิษฐานได้จากการพบเศียรพระพุทธรูปหล่อสำริดที่จัดเป็นสกุลช่างของล้านนารุ่นแรกที่มีขนาดใหญ่ที่สุดในศิลปกรรมแบบนี้ขึ้นที่วัดนี้ ซึ่งเรียกกันทั่วไปว่า "แสนแส้ว" วัดนี้จึงมีชื่อเรียกอีกชื่อหนึ่งว่า วัดแสนแส้ว และยังมีอีกชื่อว่า วัดน่างรั้ว หรือ วัดหน่างรั้ว คำว่า หน่างรั้ว คือ รั้ว หรือแนวกัน ที่ทำให้คนหรือสัตว์เข้ามาติดแล้วออกไปไม่ได้
"ตำนานพื้นเมืองเชียงใหม่" ได้กล่าวไว้ว่า พญามังรายทรงออกแสวงหาชัยภูมิเพื่อสร้างเมืองใหม่ พระองค์เสด็จออกจากเวียงกุมกามและทรงแวะตั้งค่ายพักแรม ณ บริเวณแห่งนี้ โดยให้ทหารและเสนาอำมาตย์สร้างหน่างรั้วขึ้นมา วัดนี้มีหลักฐานปรากฏใน "โคลงนิราศหริภุญชัย" (พ.ศ. 2060) จนเมื่อเชียงใหม่ถูกพม่ายึดครอง ทำให้วัดอยู่ในสภาพวัดร้าง วัดได้รับการบูรณะอีกครั้งหลังจากที่พระเจ้ากาวิละกลับมาขับไล่พม่าครั้งสุดท้ายออกจากล้านนา ภายหลังมีการเปลี่ยนชื่อมาเป็น "วัดยางกวง" เหมือนในเชียงตุง เพื่อเป็นอนุสรณ์ว่าผู้ที่บูรณะมาจากบ้านนายางกวงเชียงตุง ต่อมาภายหลังสงครามโลกครั้งที่ 2 วัดยางกวงแห่งนี้กับกลายเป็นวัดร้างอีก
พ.ศ. 2549 เพื่อถวายเป็นพระราชกุศลในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรครองราชย์ครบ 60 ปี พระเทพวรสิทธาจารย์ เจ้าอาวาสวัดพระธาตุดอยสุเทพราชวรวิหาร รองเจ้าคณะภาค 7 เห็นว่าวัดยางกวงซึ่งร้างอยู่ ยังมีหลักฐานหลงเหลืออยู่อย่างสมบูรณ์ คือ เจดีย์ และพระพุทธรูป จึงเห็นสมควรทำการฟื้นฟูและบูรณะขึ้นใหม่
วัดยางกวงตั้งเป็นวัดอีกครั้งเมื่อวันที่ 31 มีนาคม พ.ศ. 2554 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2557
อาคารและเสนาสนะ.
เจดีย์ทรงปราสาทแปดเหลี่ยมประกอบด้วย ฐานหน้ากระดานแปดเหลี่ยมรองรับฐานบัวแปดเหลี่ยมสองชั้น ฐานบัวทั้งสองมีลวดบัวลูกแก้วอกไก่คาดประดับชั้นละสองเส้น ถัดขึ้นไปเป็นเรือนธาตุแปดเหลี่ยม ทุกด้านมีซุ้มจระนำประดิษฐานพระพุทธรูป เหนือเรือนธาตุเป็นบัวถลาแปดเหลี่ยมชั้นเดียวรองรับองค์ระฆัง บัลลังก์และปล้องไฉนทรงแปดเหลี่ยมและปลีทรงกลม เจดีย์วัดยางกวงมีลักษณะใกล้เคียงกับเจดีย์แปดเหลี่ยมวัดอินทขีลสะดือเมืองมาก ซึ่งเจดีย์กลุ่มนี้รับอิทธิพลทางศิลปะมาจากเจดีย์แปดเหลี่ยมในศิลปะหริภุญชัย กำหนดอายุราวพุทธศตวรรษที่ 20 นอกจากยังพบเศียรพระพุทธรูปหล่อสำริดที่เรียกว่า "แสนแส้ว" อีกด้วย
วิหารมีการพัฒนามา 4 ยุค โดยจากหลักฐานการขุดแต่ง หลักฐานยุคแรกครอบคลุมช่วงระยะเวลาตั้งแต่ พ.ศ. 2350–2450
วัดบ้านป่า (จังหวัดอ่างทอง)

วัดบ้านป่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตรีณรงค์ อำเภอไชโย จังหวัดอ่างทอง มีที่ดินตั้งวัดเนื้อที่ 14 ไร่ 2 งาน 63 ตารางวา
วัดบ้านป่ามีมาแต่สมัยอยุธยาประมาณ พ.ศ. 2220 และร้างไป ต่อมามีพระธุดงค์ชื่อ หลวงพ่อนิ่ม มาก่อตั้งใหม่เหตุที่ร้างไปเพราะกรุงศรีอยุธยาแตก แต่วัดไม่ได้ถูกเผา วัดได้รับพระราชทานวิสุงคามสีมาแล้วนับตั้งแต่ พ.ศ. 2334 มีโรงเรียนของทางราชการตั้งอยู่ที่วัดซึ่งมีอาคารเรียน 2 หลัง 
พื้นที่ตั้งวัดเป็นที่ราบ อาคารเสนาสนะต่าง ๆ มี อุโบสถกว้าง 10 เมตร ยาว 20 เมตร โครงสร้างก่ออิฐถือปูน ศาลาการเปรียญกว้าง 10 เมตร ยาว 18.50 เมตร เป็นอาคารก่ออิฐถือปูน กุฏิสงฆ์ จำนวน 6 หลัง เป็นอาคารไม้ หอสวดมนต์ วิหารก่ออิฐถือปูน กว้าง 8 เมตร ยาว 12 เมตร ตั้งอยู่บนเนินดินสูงประมาณ 2 เมตร อาคารมีลักษณะฐานโค้งแบบท้องสำเภา เป็นวิหารมหาอุดมีทางเข้าทางเดียว เหนือบานประตูมีลายปูนปั้นก้านขอช่อห่างโต มีรองรอยลงรักปิดทองประดับกระจก ภายในวิหารมีเสาไม้ 2 แถว ๆ ละ 3 ต้น รองรับเครื่องบนหลังคาเป็นเครื่องไม้ ทั้งหมดไม่มีฝ้า หลังคามุงด้วยกระเบื้องหางปลาดินเผาไม่เคลือบ 
สำหรับปูชนียวัตถุมี พระประธานในอุโบสถ และพระพุทธรูปในวิหารเป็นพระพุทธรูปหินทรายและพระพุทธรูปปูนปั้นประดิษฐ์บนฐานชุกชี
วัดอ้อย (จังหวัดอ่างทอง)

วัดอ้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำน้อย ในตำบลศาลเจ้าโรงทอง อำเภอวิเศษชัยชาญ จังหวัดอ่างทอง ในบริเวณพื้นที่ของวัดอ้อย มูลนิธิสร้างสรรค์เด็กได้เปิดบ้านสำหรับให้ที่พักพิงแก่เด็กมีปัญหา เด็กเร่ร่อนติดยา หรือเคยประพฤติผิดกฎหมาย ชื่อว่า "บ้านเด็กใกล้วัด"
วัดอ้อยตั้งวัดเมื่อ พ.ศ. 2070 ได้รับพระราชทานวิสุงคามสีมาเมื่อ พ.ศ. 2080 เขตวิสุงคามสีมากว้าง 21 เมตร ยาว 31 เมตร วัดอ้อยเป็นวัดถือน้ำพระพิพัฒน์สัตยาในสมัยอยุธยา
อาคารเสนาสนะที่สำคัญ ได้แก่ อุโบสถเป็นอาคารขนาดใหญ่หกห้อง ก่ออิฐถือปูนแบบโบราณ หลังคาเป็นเครื่องไม้ มุงด้วยกระเบื้องดินเผา มีลักษณะสวยงามคล้ายกับอุโบสถวัดราชบูรณะ จังหวัดพระนครศรีอยุธยา อุโบสถไม่มีหน้าต่าง เรียกว่ามหาอุด รอบโบสถ์มีใบเสมา 8 ทิศ หลังคาเป็นเครื่องไม้ มุงด้วกระเบื้องดินเผาชนิกาบกล้วย 2 แผ่นคู่ กรมศิลปากรได้ขึ้นทะเบียนเป็นโบราณสถานเมื่อ วันที่ 14 กุมภาพันธ์ พ.ศ. 2532 พระประธานในอุโบสถเป็นพระหล่อสัมฤทธิ์ ชาวบ้านเรียกว่า "หลวงพ่อดำ" ศาลาการเปรียญกว้าง 13 เมตร ยาว 18 เมตร เป็นอาคารไม้ กุฏิสงฆ์ จำนวน 5 หลัง เป็นอาคารไม้ หอสวดมนต์ สร้าง พ.ศ. 2519 และหอระฆัง
วัดเลาขวัญ

วัดเลาขวัญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเลาขวัญ อำเภอเลาขวัญ จังหวัดกาญจนบุรี ปัจจุบันมีพระครูผาสุกกาญจนธรรมเป็นเจ้าอาวาส มีเนื้อที่ 45 ไร่
หมู่บ้านเลาขวัญ ซึ่งมีบ้านอยู่ประมาณ 7 หลังคาเรือน ราษฎรทั้งหมดเป็นชาวจังหวัดสุพรรณบุรี ได้ทำบุญที่วัดจิกด่างซึ่งได้สร้างมาตั้งแต่สมัยทวารวดี โดยมีพระพุทธรูปปางนาคปรก ที่ประดิษฐานอยู่ในอุโบสถเป็นหลักฐาน เป็นวัดที่ร้างมานานเพราะการทำสงครามระหว่างไทยกับพม่า ต่อมามีพระภิกษุนามว่า หลวงปู่เพน เห็นว่า วัดจิกด่างได้ชำรุดทรุดโทรมและผุพังลงมาก ไม่สามารถที่จะบูรณปฏิสังขรณ์ให้ดีขึ้นได้ จึงได้ตกลงร่วมกับชาวบ้านสร้างวัดขึ้นใหม่ห่างจากวัดจิกด่างไปราว 300 เมตร และเรียกชื่อวัดสร้างใหม่นี้เช่นเดียวกับหมู่บ้าน คือ "วัดเลาขวัญ" ตั้งเป็นวัดเมื่อ พ.ศ. 2451 ได้รับพระราชทานวิสุงคามสีมาเมื่อ พ.ศ. 2513 วัดเลาขวัญเป็นวัดพัฒนาตัวอย่างปี พ.ศ. 2519 ของกรมการศาสนา กระทรวงศึกษาธิการ 
ภายในวัดมีต้นศรีมหาโพธิ์จากประเทศอินเดียและต้นโพธิ์ใหญ่เรียงรายอยู่หน้าบริเวณมณฑป ภายในมณฑปมีโลงแก้วบรรจุศพพระครูกาญจนคุณาธาร (เยี่ยม สญฺหวาโจ) อดีตเจ้าอาวาสและเจ้าคณะอำเภอเลาขวัญซึ่งมรณภาพเมื่อวันที่ 31 มกราคม พ.ศ. 2542 ซึ่งสังขารไม่เน่าเปื่อย